b'\n_START_ARTICLE_\nOmre\xc5\xbeno stikalo\n_START_PARAGRAPH_\nOmre\xc5\xbeno stikalo (angle\xc5\xa1ki naziv switch) je omre\xc5\xbena naprava v sodobnih ra\xc4\x8dunalni\xc5\xa1kih omre\xc5\xbejih. Stikala so naslednje naprave drugega nivoja OSI , ki so lahko uporabljene za ohranitev pasovne \xc5\xa1irine na omre\xc5\xbeju. V popolnem omre\xc5\xbeju je vsak uporabnik priklju\xc4\x8den v omre\xc5\xbeje neposredno prek stikala.  _NEWLINE_Stikala posredujejo pakete na izbrani segment z uporabo naslovov MAC. Razdelimo jih glede na to, kako posredujejo pakete na izbrani segment: \xc4\x8de paket v celoti shrani in pregleda morebitne napake, preden ga po\xc5\xa1lje naprej, ali pa ga po\xc5\xa1lje, takoj ko razbere naslov MAC. V prvem primeru pregleda, \xc4\x8de je paket okvarjen in ga uni\xc4\x8di tako da po nepotrebnem ne zaseda omre\xc5\xbeja._NEWLINE_Za omejitev prometa na omre\xc5\xbeju se najpogosteje uporabljajo stikala. Ti so za razliko od mostov cenej\xc5\xa1a in omogo\xc4\x8dajo nekaj dodatnih lastnosti. Stikalo lahko deluje kot ponavljalnik, lahko pa jih nastavimo, da delujejo kot most, le da so nekoliko po\xc4\x8dasnej\xc5\xa1i. S stikalom ne moremo povezati dveh omre\xc5\xbeij, ki slonita na razli\xc4\x8dnih protokolih. Obi\xc4\x8dajno ga nastavimo tako, da deluje podobno kot most, z razliko, da sedaj pove\xc5\xbeemo dve omre\xc5\xbeji z enakim protokolom. Tako vsako stikalo hrani naslove uporabnikov, ki so priklju\xc4\x8deni nanj in na katerem vmesniku so. Naslednji\xc4\x8d, ko stikalo dobi paket za tega uporabnika, ga posreduje na vmesnik, kamor je priklju\xc4\x8den ciljni uporabnik. Tako ostali uporabniki niso obremenjeni s tem paketom, saj paket prispe tako reko\xc4\x8d to\xc4\x8dno do sprejemnika.'